Pelgrimsrus. – Die Pilgrims Rest City Secondary School het 12 jaar gelede sy deure geopen, maar gr. 12’s van die skool het vanjaar vir die eerste keer ’n matriekafskeid gehad.
Nuuskierige inwoners, smouse en toeriste het eergisteraand voor die Royal Hotel in die dorp saamgedrom om die dorpie se matrikulante gade te slaan wat in prag en praal hul afskeid gehou het. Vroue het opgewonde gejil en in die straat gedans telkens wanneer ’n veteraanmotor ’n paartjie voor die rooi tapyt afgelaai het.
“Kyk hoe mooi lyk ons kinders!” het ’n vrou kort-kort hardop uitgeroep. Niemand weet of sy ’n ouer of net ’n ondersteuner was nie, maar dit het nie saak gemaak nie.
Dié behoeftige skooltjie, wat nie eens ’n personeelkamer het nie, kon dit sedert 1998 nooit bekostig om ’n matriekafskeid te hou nie. “Toe ek vroeër vanjaar ’n paar leerlinge uitgevra het oor wat hulle vir hul matriekafskeid beplan, het hulle my aangekyk asof ek van ’n ander planeet af kom.
Jacobs het ’n reëlingskomitee, bestaande uit mev. Christine Rowe, mnr. Marius Brummer, mev. René Reinders en mev. Sharon Paterson, op die been gebring en saam het hulle ander ondernemings in die museumdorp betrek om ’n matriekafskeid te reël.
“Dit is meer as wonderlik. Hoe kan ’n ouer hiervoor dankie sê? “Ek het my dogter nog nooit so mooi gesien nie,” het mev. Gladys Mashego, ma van die hoofmeisie, Goodness, tussendeur die trane vertel. Thapelo Maphanga, die hoofseun, het gesê die geselligheid was die hoogtepunt van sy matriekjaar. “Ek sal dit vir ewig onthou,” het hy gesê.“
Daar is al oor die projek berig op die televisieprogramme Top Billing en Kwêla en ‘n artikel verskyn daaroor in die Maart 2010 se uitgawe van Vroue Keur.
“Hierdie projek gaan daaroor om vir minderbevoorregte meisies en seuns wat nie ‘n uitrusting kan bekostig nie, die geleentheid te gee om na die dans te gaan en soos ‘n prinses of prins te voel in ‘n pragtige rok of deftige aandpak,” vertel Janine Paton wat die George-tak bestuur.
‘n Geldelike bydrae kan selfs gebruik word vir die koop van die danskaartjies of vir droogskoonmaakdienste of verstellings.